laion/Wikipedia-Exotic huggingface dataset:
1989

ვიკისაწყობში არის გვერდი თემაზე: 1989 1989 (ათას ცხრაას ოთხმოცდაცხრა) წელი — გრიგორიანული კალენდრის არანაკიანი წელიწადი, რომლის პირველი დღეა კვირა. ეს წელი არის XX საუკუნის მე-9 დეკადის მე-9 წელი. 7 იანვარი : გარდაიცვალა იაპონიის იმპერატორი ჰიროჰიტო. აკიჰიტო გახდა ახალი იმპერატორი. დაიწყო ჰეისეის ერა. 15 თებერვალი : სსრ კავშირმა გამოიყვანა ჯარები ავღანეთიდან. 9 აპრილი : მრავალდღიანი ანტისამთავრობო დემონსტრაცია თბილისში დარბეულ იქნა საბჭოთა არმიის მიერ. დაიღუპა 16 ადამიანი. 18 მაისი : ლიტვის სსრ უმაღლესმა საბჭომ მიიღო დეკლარაცია ლიტვის სუვერენიტეტის შესახებ. 25 მაისი : სომხეთის სსრ უმაღლესმა საბჭომ გამოაცხადა სომხეთის სუვერენიტეტი. 25 მაისი : მოსკოვში დაიწყო სსრ კავშირის სახალხო დეპუტატთა I ყრილობა. მ. გორბაჩოვი არჩეულ იქნა სსრ კავშირის უმაღლესი საბჭოს თავმჯდომარედ. 17 ოქტომბერი : მიწისძვრა კალიფორნიაში 2 ივლისი : საბერძნეთის პრემიერ-მინისტრი ა. პაპანდრეუ თანამდებობიდან გადადგა. 9 ნოემბერი : ბერლინის კედლის დანგრევა. 29 დეკემბერი : ჩეხოსლოვაკიის პრეზიდენტად არჩეულ იქნა ვაცლავ ჰაველ. მთავარი სტატია: კატეგორია:დაბადებული 1989. 1 იანვარი : გიორგი ქავთარაძე — ქართველი ფეხბურთელი 1 იანვარი : ადამ ოქრუაშვილი — ქართველი ძიუდოისტი 3 იანვარი : ჟორდი მასიპი — ესპანელი ფეხბურთელი 9 იანვარი : ირაკლი ეხვაია — ქართველი ფეხბურთელი 9 იანვარი : ნინა დობრევი — ბულგარელ-კანადელი მსახიობი და მოდელი 21 იანვარი : ჰენრიხ მხითარიანი — სომეხი ფეხბურთელი 24 იანვარი : ბექა ტუღუში — ქართველი ფეხბურთელი 2 თებერვალი : ფელიპე ლიმა — ბრაზილიელი ფეხბურთელი 2 თებერვალი : ივან პერიშიჩი — ხორვატი ფეხბურთელი 9 თებერვალი : ბექა წიკლაური — საქართველოს მორაგბეთა ეროვნული ნაკრების მორაგბე 11 თებერვალი : ალექსანდერ ბიუტნერი — ჰოლანდიელი ფეხბურთელი 18 თებერვალი : დავით მაისაშვილი — ქართველი ფეხბურთელი 19 თებერვალი : არსენ გალსტიანი — რუსი ძიუდოისტი 21 თებერვალი : კორბინ ბლიუ — ამერიკელი მუსიკოსი, მსახიობი 21 თებერვალი : ჯან ჯუნ იანგი — სამხრეთ კორეელი მომღერალი 27 თებერვალი : ვარლამ ლიპარტელიანი — ქართველი ძიუდოისტი 13 მარტი : მარკო მარინი — გერმანელი ფეხბურთელი 13 მარტი : პიჩეს გელდოფი — ბრიტანელი ჟურნალისტი, ტელეწამყვანი და მოდელი 16 მარტი : თეო უოლკოტი — ინგლისელი ფეხბურთელი 17 მარტი : შინჯი კაგავა — იაპონელი ფეხბურთელი 13 დეკემბერი : ტეილორ სვიფტი – ამერიკელი მომღერალი მთავარი სტატია: კატეგორია:გარდაცვლილი 1989. 7 იანვარი : ჰიროჰიტო — იაპონიის 124-ე იმპერატორი (დ. 1901) 23 იანვარი : დალი, სალვადორ — ესპანელი მხატვარი (დ. 1904) 21 თებერვალი :თაქთაქიშვილი, ოთარ — ქართველი კომპოზიტორი 17 აპრილი : ბადრიშვილი, გიორგი — ქართველი აგრონომ-მემცენარე 3 ივნისი : ჰომეინი, რუჰოლა — ირანის პოლიტიკური მოღვაწე, სასულიერო პირი (დ. 1900) 16 ივლისი : კარაიანი, ჰერბერტ ფონ — ავსტრიელი დირიჟორი (დ. 1908) 8 სექტემბერი : ანდრონიკაშვილი, ელეფთერ — ქართველი ფიზიკოსი 13 ოქტომბერი : კოსტავა, მერაბ — ქართველი მუსიკათმცოდნე, პოეტი 5 ნოემბერი : ჰოროვიცი, ვლადიმერ — რუსი პიანისტი (დ. 1903) 26 ნოემბერი : ბეგალიშვილი, ალექსანდრე — ქართველი მუსიკოს-შემსრულებელი 6 დეკემბერი : ჩამილ სიჯარიჩი — ჩერნოგორიელი მწერალი (დ. 1913) ფიზიკა : ნორმან რამზეი, ჰანს დემელტი, ვოლფგანგ პაული ქიმია : სიდნი ალტმანი, ტომას ჩეკი ფიზიოლოგია და მედიცინა : მაიკლ ბიშოპი, ჰაროლდ ვარმუსი ლიტერატურა : კამილო ხოსე სელა მშვიდობა : XIV დალაი ლამა ეკონომიკა : ტრიუგვე ჰოველმო
ალ-მუთადიდი

აბუ ლ-აბას აჰმად იბნ ტალჰა ალ-მუვაფაქი უკეთ ცნობილი, როგორც ალ-მუთადიდ ბილაჰი; არაბ. المعتضد بالله‎) (დ. 854/861 — გ. 5 აპრილი, 902, ბაღდადი) — აბასიანთა სახალიფოს ხალიფა ბაღდადში 892 წლიდან 902 წელს გარდაცვალებამდე. მისი წინამორბედის, ხალიფა ალ-მუთამიდის ძმის, ალ-მუვაფაქის შვილი. მამამისი იყო რეგენტი მისი ძმის, ალ-მუთამიდის მმართველობის პერიოდში და მნიშვნელოვან როლს ასრულებდა სახალიფოს მმართველობაში. მამა-შვილმა მრავალ მნიშვნელოვან სამხედრო კამპანიაში მიიღეს მონაწილეობა. ალ-მუვაფაქის სიკვდილის შემდეგ ალ-მუთადიდმა აიძულა ალ-მუთამიდი ტახტის მემკვიდრედ გამოეცხადებინა და მისი სიკვდილის შემდეგ დაიკავა კიდევაც ტახტი. ალ-მუთადიდის სამფლობელო ერაყით, ჩრდილოეთ სირიითა და დასავლეთი ირანით შემოიფარგლებოდა. Bianquis, Thierry (1998). „Autonomous Egypt from Ibn Ṭūlūn to Kāfūr, 868–969“, Cambridge History of Egypt, Volume One: Islamic Egypt, 640–1517. Cambridge: Cambridge University Press, გვ. 86–119. ISBN 0-521-47137-0.  Bonner, Michael (2010). „The waning of empire, 861–945“, The New Cambridge History of Islam, Volume I: The Formation of the Islamic World, Sixth to Eleventh Centuries. Cambridge: Cambridge University Press, გვ. 305–359. ISBN 978-0-521-83823-8.  Bosworth, C.E. (1975). „The Ṭāhirids and Ṣaffārids“, The Cambridge History of Iran, Volume 4: From the Arab Invasion to the Saljuqs. Cambridge: Cambridge University Press, გვ. 90–135. ISBN 0-521-20093-8.
მასტერსი 2007 (სნუკერი)

მასტერსი 2007 (ინგლ. Masters 2007, აგრეთვე ცნობილია, როგორც SAGA Insurance Masters 2007 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2007 წლის 14 იანვრიდან 21 იანვრამდე უემბლი არენაზე, ლონდონში. ტურნირის გამარჯვებული გახდა რონი ო’სალივანი, რომელმაც ფინალში დაამარცხა დინ ჯუნხუი ანგარიშით 10:3. შარშანდელი მასტერსისგან განსხვავებით, 2007 წლის მასტერსზე 19-მა მოთამაშემ მიიღო მონაწილეობა. ტოპ-16-ის სნუკერისტები ავტომატურად გადიოდნენ მთავარ ტურნირზე კვალიფიკაციის გარეშე, მაგრამ ბოლო სამი ნომერი პლეი-ოფში მოსახვედრად თამაშობდა უაილდკარდ რაუნდს საკვალიფიკაციო ტურნირის გამარჯვებულსა და იმ ორ მოთამაშესთან, რომლებმაც სპეციალური მოსაწვევი მიიღეს ტურნირზე. საერთო საპრიზო გონდი: GB£ 432 000 გამარჯვებული: £ 130 000 147 — დინ ჯუნხუი შესარჩევ მატჩებში თამაშობენ სნუკერისტები, რომლებმაც მიიღეს უაილდკარდი და ტოპ-16-ეულის უკანასკნელი სამი სნუკერისტი. ენტონი ჰემილტონთან მატჩის დროს 19 წლის დინ ჯუნხუიმ გააკეთა თავისი პირველი მაქსიმალური ბრეიკი და, ამგვარად, გახდა ყველაზე ახალგაზრდა სნუკერისტი, რომელმაც მაქსიმუმი სატელევიზიო მატჩში გააკეთა. 147, 128, 109, 108, 105, 105, 104 დინ ჯუნხუი 143, 130, 128, 117, 116, 115, 106 რონი ო’სალივანი 129 სტივენ ჰენდრი 127 კენ დოერტი 126, 102 ნილ რობერტსონი 116 სტივენ მაგუაიერი 105, 103, 103 მეთიუ სტივენსი 103 ენტონი ჰემილტონი 103 ალისტერ კარტერი 100 სტივენ ლი ტურნირის შედეგები snooker.org-ზე (ინგლისური) ტურნირის შედეგები Global Snooker Centre-ზე (Web Archive-ის ასლი) (ინგლისური) ↑ The Masters. დაარქივებულია ორიგინალიდან — 2012-01-07. ციტირების თარიღი: 2015-01-27. ↑ „Ding makes record 147“. Eurosport. 2007-01-14. ციტირების თარიღი: 2007-01-17.
ანგლო-ეგვიპტური სუდანი

ანგლო-ეგვიპტური სუდანი (არაბ. السودان الإنجليزي المصري) — პერიოდი სუდანის ისტორიაში (1899–1956), როდესაც ის ეგვიპის და გაერთიანებული სამეფოს კონდომინიუმს წარმოადგენდა. ეგვიპტის ბრიტანული ოკუპაცია 1936წ წელს დასრულდა (სუეცის არხის ზონის გარდა). ამის მიუხედავად ბრიტანეთის ძალები განაგრძობდნენ სუდანში ყოფნას. ეგვიპტის მმართველები მოითხოვდნენ ბრიტანეთის ძალების სუდანიდან გასვლას და სუდანის კანონიერ მმართველად ეგვიპტის მეფის ფარუკის აღიარებას. ეგვიპტის 1952 წლის რევოლუციამ მისცა ბიძგი სუდანის საბოლოო დეოკუპაციას. 1953 წელს ეგვიპტეში მეფობის დასრულების შემდეგ მისი ახალი ლიდერები მუჰამედ ნაგიბი და გამალ აბდელ ნასერი თვლიდნენ, რომ სუდანის ოკუპაციის დასრულების ერთადერთი გზა ეგვიპტის მიერ მისი დამოუკიდებლობის აღიარებაა. 1954 წელს, ეგვიპტემ და ბრიტანეთმა სუდანის დამოუკიდებლობის აღიარებას მოაწერეს ხელი. შეთანხმების მიხედვით სუდანი სრულად დამოუკიდებელი 1956 წლის 1 იანვარს გახდა, რითიც დასრულდა მისი ეგვიპტის გავლენის ქვეშ ყოფნის 135 წელი და ბრიტანეთის ოკუპაციის 56 წელი. ↑ "Sudan Almanac 1951" Public Relations Department of the Sudan Government, McCorquedale & Co. Ltd., Khartoum, 1951, Page 52
სამხრეთ სუდანის დროშა

სამხრეთ სუდანის დროშა — სამხრეთი სუდანის სახელმწიფო და ეროვნული სიმბოლო გერბსა და ჰიმნთან ერთად. მიღებულ იქნა ყოვლისმომცველი სამშვიდობო ხელშეკრულების ხელმოწერის შემდეგ, რითაც დასრულდა სუდანის მეორე სამოქალაქო ომი. მანამდე გამოიყენებოდა, როგორც სუდანის სახალხო-განმათავისუფლებელი მოძრაობის დროშა. სამხრეთ სუდანის მთავრობას მითითებული აქვს დროშის ფერების მნიშვნელობა. შავი — აღნიშნავს შავ აფრიკულ კანს. წითელი — გამოხატავს თავისუფლებისათვის ბრძოლაში დაღვრილ მოწამეობრივ სისხლს. მწვანე — აღნიშნავს ქვეყნის ბუნებრივ რესურსებსა და მწვანე მიწას. თეთრი — მრავალწლიანი ბრძოლის შედეგად მიღწეულ მშვიდობას განასახიერებს. ლურჯი — აღნიშნავს მდინარე ნილოსის წყალს, რომელსაც ქვეყნისათვის სიცოცხლე მოაქვს. ოქროსფერი — სამხრეთ სუდანის ერთიანობას გამოხატავს. ერთ-ერთი იმ მრავალრიცხოვან დროშათაგან, რომლებიც სამხრეთ სუდანის დედაქალაქში იყო გამოფენილი დამოუკიდებლობის გამოცხადების დღეს. სამხრეთ სუდანის პრეზიდენტის შტანდარტი. სამხრეთ სუდანელი გოგონა აფრიალებს დროშას. სამხრეთ სუდანის გერბი სამხრეთ სუდანის ჰიმნი ვიკისაწყობში არის გვერდი თემაზე: სამხრეთ სუდანის დროშა სამხრეთ სუდანის დროშა (ინგლისური)
Heal the Pain

„Heal the Pain“ — ინგლისელი მომღერალ და სიმღერების ავტორ ჯორჯ მაიკლის სიმღერა, რომელიც სინგლის სახით 1991 წელს, ლეიბლზე Epic Records გამოვიდა. იგი წარმოადგენს აკუსტიკურ გიტარაზე შესრულებულ ბალადას. ეს იყო მეოთხე სინგლი ალბომიდან Listen Without Prejudice Vol. 1. სიმღერა ბრიტანეთის სინგლების ჩარტში 1991 წლის თებერვალში მოხვდა და #31 პოზიციამდე ავიდა. წინა სინგლებთან შედარებით სიმღერა შედარებით წარუმატებელი აღმოჩნდა. ჯგუფმა Lemon Jelly-მა სინგლზე „Rolled/Oats“ გამოიყენა „Heal the Pain“-ის სემპლი, თუმცა ეს არ ანოტაციებში მითითებული არ იყო. 2008 წელს სიმღერა გამოვიდა, როგორც სინგლი ჯორჯ მაიკლის კომპილაციური ალბომის Twenty Five აშშ გამოცემიდან. ეს ვერსია არის დუეტი პოლ მაკ-კარტნისთან. სიმღერის ჩაწერის შესახებ ცნობილი გახდა 2005 წელს. სიმღერის ტექსტი[დაარქივებული] საიტზე MetroLyrics ↑ Nederlandse Top 40. Retrieved May 22, 2011. ↑ The Irish Charts. Retrieved May 22, 2011. ↑ Top 75 Releases. Retrieved May 22, 2011.
ალ-მუქთაფი

აბუ აჰმად ალი იბნ აჰმად ალ-მუთამიდი (არაბ. أبو أحمد علي بن أحمد المعتمد‎; უკეთ ცნობილი, როგორც ალ-მუქთაფი ბილაჰი, არაბ. المكتفي بالله; დ. 877/878 — გ. 13 აგვისტო, 908) — აბასიანთა სახალიფოს ხალიფა ბაღდადში 902–908 წლებში. მისი წინამორბედის, ხალიფა ალ-მუთადიდისა და თურქი მხევლის შვილი. თავისი მმართველობის დასაწყისში გააუქმა მამამისის საიდუმლო ციხეები და შეწყვიტა ბაღდადში არსებული ტერორი, რის გამოც საკმაოდ პოპულარული გახდა ხალხში. მისი თითქმის შვიდწლიანი მმართველობის პერიოდში სახალიფოს მრავალი საფრთხე დაემუქრა, თუმცა ალ-მუქთაფმა მათი დაძლევა შეძლო. მეტ-ნაკლები წარმატებით ებრძოდა ბიზანტიელებს. William Muir: The Caliphate, its rise, decline and fall
Morcheeba

Morcheeba — ბრიტანული ჯგუფი, რომლის ძირითად შემადგენლობაში შედიოდნენ სკაი ედვარდსი და ძმები, პოლ და როს გოდფრი. მათი მუსიკა მოიცავს ტრიპ-ჰოპის, ელექტრონიკის, ალტერნატიული როკის, თანამედროვე რიტმ-ენდ-ბლუზის და დაუნტემპოს ჟანრებს. 1995 წლიდან ჯგუფს გამოცემული აქვს 8 სტუდიური ალბომი, საიდანაც 2 მოხვდა ბრიტანეთის ჩარტების 10-ეულებში. სტუდიური ალბომები Who Can You Trust? (1996) Big Calm (1998) Fragments of Freedom (2000) Charango (2002) The Antidote (2005) Dive Deep (2008) Blood Like Lemonade (2010) Head Up High (2013) Blaze Away (2018) Blackest Blue (2021) ვიკისაწყობში არის გვერდი თემაზე: Morcheeba ოფიციალური საიტი დაარქივებული 2011-01-01 საიტზე Wayback Machine. ↑ MORCHEEBA | Artist. Official Charts. ციტირების თარიღი: 2014-04-11.
ალ-მუკთადირი

აბუ ლ-ფადი ჯაფარ იბნ აბდულაჰ ალ-მუკთადირ ბილლაჰი (უკეთ ცნობილი, როგორც ალ-მუკთადირი; დ. 895 — გ. 31 ოქტომბერი, 932) — აბასიანთა სახალიფოს ხალიფა ბაღდადში 908-932 წლებში. მისი მამის, ალ-მუქთაფის გარდაცვალებისას იგი მხოლოდ 13 წლის იყო. მასთან ერთად ტახტის პრეტენდენტი იყო, ასევე, ბიძამისი აბდალა, თუმცა, საბოლოოდ ხალიფად ალ-მუკთადირი აირჩიეს, აბდალა კი მოკლეს. ალ-მუკთადირი სუსტი მმართველი იყო. ერჩივნა დრო გართობაში გაეტარებინა და სახელმწიფოს საქმეები არ ადარდებდა, რის გამოც სახალიფო გამუდმებით კარგავდა ტერიტორიებს. ხალიფა მოკლეს 932 წელს ბაღდადის კარიბჭესთან. William Muir: The Caliphate, its rise, decline and fall
A&M Records

A&M Records — ამერიკული ხმისჩამწერი ლეიბლი, რომელსაც ფლობდა Universal Music Group. იგი ამჟამად Interscope Geffen A&M-ის ფილიალია. ლეიბლთან თანამშრომლობს მრავალი ცნობილი შემსრულებელი, რომელთა შორის არიან ბრაიან ადამსი, The Hives, Snow Patrol და სტინგი. წარსულში A&M-თან თანამშრომლობდნენ ჯო კოკერი, კრის დე ბურგი, ჯენეტ ჯექსონი, ელტონ ჯონი, Maroon 5, ნირვანა, იგი პოპი, Procol Harum, Queen, Status Quo, ენდი სამერსი, რიკ უეიკმენი და Yellow Magic Orchestra. Interscope Records-ის ოფიციალური საიტი - A&M Records ამჟამად Interscope-Geffen-A&M-ის ნაწილია ↑ http://www.thebiographychannel.co.uk/biographies/sheryl-crow.html
ახალგორის განძი

ახალგორის განძი — ადრინდელი ანტიკური ხანის არქეოლოგიური ძეგლი. აღმოჩნდა 1908 წელს ქსნის ხეობაში, სოფ. საძეგურთან (ახლანდელი ახალგორის მუნიციპალიტეტი). ნივთები შეაგროვა და ყოფილ კავკასიის მუზეუმისათვის შეიძინა ე. თაყაიშვილმა. ინახება აკადემიკოს ს. ჯანაშიას სახელობის საქართველოს სახელმწიფო მუზეუმში. ახალგორის განძში შემავალი ნივთები არის წარჩინებული ქალის მდიდრული სამარხეული მასალა (ცხენის აღკაზმულობის ნაწილები, ლითონის, ძვლის, მინისებრი პასტისა და ქვის სამკაული, ჭურჭელი, სარიტუალო ნივთები და სხვა). ნივთების დიდი ნაწილი ადგილობრივი ნაწარმია და მოწმობს მხატვრული ხელოსნობის განვითარების მაღალ დონეს ძვ. წ. I ათასწლეულის შუახანებში. განძის ოქროს სამკაული (სასაფეთქლე საკიდები, საყურეები, გომბეშოების გამოსახულებიანი ყელსაბამი, რკალგახსნილი ბეჭდები, რომელთა ფარაკებზე ფანტასტიკური ცხოველებია გამოსახული) ადრინდელი ანტიკური ხანის ქართული ოქრომჭედლობის ბრწყინვალე ნიმუშია. ვერცხლის ნივთებიდან აღსანიშნავია იმდროინდელ კულტურის სამყაროში გავრცელებული ომფალოსიანი ფიალები. ცხენის აღკაზმულობიდან - რახტის შესამკობი ოქროსა და ვერცხლის სხვადასხვანაირი ფირფიტები, ბრინჯაოს რგოლები და ლაგმები. ახალგორული ტიპის ლაგმები ჯერჯერობით მხოლოდ საქართველოშია აღმოჩენილი. ახალგორის განძის ოქროს ნივთებს აქემენიდური კულტურის გავლენის კვალი ემჩნევა. ბრინჯაოს ნივთებს ეს გავლენა არ ატყვია. განძი ძვ. წ. V-IV საუკუნეებით თარიღდება და მიუთითებს საქართველოს მოსახლეობის მკვეთრ ეკონომიკურ და სოციალურ დიფერენციაციაზე ძვ. წ. I ათასწლეულის შუახანებში. გაგოშიძე ი., ქართული საბჭოთა ენციკლოპედია, ტ. 2, თბ., 1977. — გვ. 83. „საქართველოს არქეოლოგია“ / რედ: აფაქიძე ა., თბილისი: თბილისის სახელმწიფო უნივერსიტეტის გამომცემლობა, 1959. — გვ. 267-268.
ვლადიმერ პაპავა

ვლადიმერ პაპავა (დ. 25 მარტი, 1955, თბილისი) — ქართველი ეკონომისტი. ეკონომიკურ მეცნიერებათა დოქტორი (1989), პროფესორი (1995), საქართველოს მეცნიერებათა ეროვნული აკადემიის აკადემიკოსი (2013), საქართველოს ეკონომიკის მინისტრი (1993-2000), თბილისის სახელმწიფო უნივერსიტეტის რექტორი (2013-2016). დაამთავრა თბილისის სახელმწიფო უნივერსიტეტის საინჟინრო-ეკონომიკური ფაკულტეტი 1977 წელს. სსრკ-ის მეცნიერებათა აკადემიის ცენტრალური ეკონომიკურ-მათემატიკური ინსტიტუტის ასპირანტურა 1982 წელს. 1990-1996 წლებში თბილისის სახელმწიფო უნივერსიტეტის პროფესორი; 1991-1996 წლებში იყო პაატა გუგუშვილის სახელობის ეკონომიკის ინსტიტუტის დირექტორი; 1993-2000 წლებში საქართველოს ეკონომიკის მინისტრი; 2000-2001 წლებში საქართველოს პრეზიდენტის საპარლამენტო მდივნის მოადგილე. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. საკანდიდატო დისერტაცია დაიცვა 1982 წელს. სადოქტორო დისერტაცია დაიცვა 1989 წელს თემაზე: „Продуктивность общественного производства и основы её межотраслевого анализа“. მისი შრომები ეძღვნება ეკონომიკური თეორიის, ეკონომიკის მათემატიკური მოდელირების, მაკროეკონომიკის, ეკონომიკის პოსტკომუნისტური ტრანსფორმაციის თეორიისა და საქართველოსა და კავკასიის ეკონომიკის საკითხებს. ვლადიმერ პაპავა არის 343 სამეცნიერო ნაშრომის — მონოგრაფიების, სახელმძღვანელოებისა და სტატიების ავტორი. აქედან 34 სტატია გამოქვეყნებულია საერთაშორისო იმფაქტფაქტორიან, ხოლო 24 — რუსეთის იმფაქტფაქტორიან ჟურნალში. საზღვარგარეთ (აშშ, შვედეთი, რუსეთი, საბერძნეთი, აზერბაიჯანი) გამოქვეყნებული აქვს 14 მონოგრაფია. ვლადიმერ პაპავა — საქართველოს ბიოგრაფიული ლექსიკონი ვლადიმერ პაპავა — საქართველოს პარლამენტის ოფიციალური საიტი (მოძველებული / არქივი / ახალი არქივი)
მანუელ ონვუ

მანუელ ონვუ ვილიაფრანკა (დ. 11 იანვარი, 1988, ტუდელა) — ესპანელი ფეხბურთელი, თავდამსხმელი. 2019 წლიდან თამაშობს ინდოეთის სუპერლიგის მონაწილე ქალაქ ბენგალურუს ამავე სახელწოდების მქონე საფეხბურთო კლუბ „ბენგალურუს“ შემადგენლობაში. ფეხბურთის თამაში დაიწყო ვალტიერის საფეხბურთო კლუბ „ვალტიერანოში“. 2002 წელს გადავიდა მშობლიური ქალაქის კლუბ „ტუდელანოში“, რომლის ასაკობრიც კლუბშიც ითამაშა 2006 წლამდე, ამავე წელს შედგა მისი დებიუტი პროფესიონალურ ფეხბურთში, „ტუდელანოს“ ძირითადი გუნდის შემადგენლობაში, რომელიც ესპანეთის დონით მეოთხე ჩემპიონატში გამოდიოდა. შემდეგ წელს ხელი მოაწერა კონტრაქტს ასევე ნავარის ქალაქის, პამპლონას კლუბ „ოსასუნასთან“. 2012 წლამდე გამოდიოდა „ოსასუნას“ მეორე გუნდის რიგებში, 2-ჯერ იყო იჯარის წესით განათხოვრებული დაბალი დონის ლიგაში მოასპარეზე კლუბებში. 2011–12 წლების სეზონში, ესპანეთის დონით მესამე ჩემპიონატში მოასპარეზე „ოსასუნას“ მეორე გუნდის მაისურით 30 მატჩში შეძლო 11 გოლის გატანა. 2012 წლის 11 მატს შედგა მისი დებიუტი მთავარ გუნდში, რომელიც პრიმერა დივიზიონში გამოდიოდა, ბილბაოს „ატლეტიკის“ წინააღმდეგ მოგებულ მატჩში (2:1), ონვუმ 67-ე წუთზე ნინო შეცვალა. 2 მატჩის შემდეგ, „ლევანტეს“ წინააღმდეგ მატჩი ძირითად შემადგენლობაში დაიწყო და მოედანზე 71 წუთი დაჰყო. 2012-13 წლების სეზონში „ოსასუნა“ პრიმერა დივიზიონიდან დაქვეითდა, 2014-15 წლების სეზონის პირველ ნახევარში 9 სეგუნდა დივიზიონის მატჩი ჩაატარა (მხოლოდ 1 ძირითად შემადგენლობაში) და 1 გოლის გატანა შეძლო. 2015 წლის იანვარში, ზამთრის სატრანსფერო ფანჯრისას, კონტრაქტი გააფორმა თბილისის „დინამოსთან“, ონვუ გუნდს 26 იანვარს თურქულ შეკრებაზე შეუერთდა. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამოს ოფიციალურ საიტზე (ქართული ენა) ↑ Bilbao brought back to earth დაარქივებული 2013-01-02 საიტზე Archive.isCategory:Webarchive template archiveis links; ESPN Soccernet, 11 მარტი, 2012 ↑ ინფორმაცია მატჩის შესახებ Soccerway-ზე, ოსასუნა 2:1 ატლეტიკი ბილბაო ↑ Euro dream alive for Osasuna დაარქივებული 2013-01-02 საიტზე Archive.isCategory:Webarchive template archiveis links; ESPN Soccernet, 25 მარტი, 2012 ↑ ინფორმაცია მატჩის შესახებ Soccerway-ზე, ლევანტე 0:2 ოსასუნა ↑ ახალი ესპანელი "დინამოში" - მანუელმა "ოსასუნასთან" კონტრაქტი გაწყვიტა, საინფორმაციო სააგენტო „http://sportall.ge/“[მკვდარი ბმული], 27 იანვარი, 2015. ↑ პირველი ვარჯიში ანტალიაში, „დინამოს“ ოფიციალური საიტი, 26 იანვარი, 2015.
ვასილი ლეონტიევი

ვასილი ლეონტიევი (რუს. Василий Леонтьев; დ. 5 აგვისტო, 1906, მიუნხენი — გ. 5 თებერვალი, 1999, ნიუ-იორკი) — რუსული წარმოშობის ამერიკელი ეკონომისტი. დანახარჯები-გამოშვების მოდელის ავტორი, ნობელის პრემიის ლაურეატი ეკონომიკაში (1973) „დანახარჯები-გამოშვების მოდელის განვითარებისა და მისი ეკონომიკაში მიღებისთვის“. ლეონტიევი დაიბადა მიუნხენში, თუმცა იზრდებოდა პეტროგრადში, ეკონომიკის პროფესორ ვასილი ლეონტიევისა და მისი მეუღლის, ზლატა ბენციონოვნა ბეკერის ოჯახში. ვასილის დედამ გადაწყვიტა შვილი სასწავლებლად გინმაზიაში არ შეეყვანა და თვითონ დაკავებულიყო მისი აღზრდა-განათლებით. განსაკუთრებულ ყურადღებას აქცევდა უცხო ენების შესწავლას — 15 წლის ვასილი თავისუფლად ფლობდა ძირითად ევროპულ ენებს. სხვა საგნებში მას ასწავლიდნენ სტუდენტი-რეპეტიტორები. 13 წლის ასაკში ჩაირიცხა და ორი წლის შემდეგ დაასრულა შრომითი სკოლა, რის შემდეგაც მას უნივერსიტეტში მოხვედრის უფლება მიეცა. მაგრამ სასწავლებლის ხელმძღვანელობა არც თუ ისე სწრაფად დაეთანხმა 15 წლის ბიჭის უნივერსიტეტში ჩარიცხვას. 1925 წელს დაასრულა სწავლება ლენინგრადის უნივერსიტეტში ფილოსოფია-სოციოლოგიის მიმართულებით. ლეონტიევის პარადოქსი ლეონტიევის მოდელი ლეონტიევის ცენტრი ნობელის პრემიის ლაურეატები ეკონომიკაში „ამერიკული ეკონომიკის სტრუქტურა“ (The Structure of American Economy, 1941); „დანახარჯები-გამოშვების ეკონომიკა“ (Input — output economics, 1966); „ესეები ეკონომიკაში: თეორიები და მსჯელობები“ (Essays in Economics: Theories and Theorizing, 1966); „მსოფლიო ეკონომიკის მომავალი“ (The Future of the World Economy, 1977, ენ კარტერისა და პ.პეტრის თანაავტორობით) ვასილი ლეონტიევის ავტობიოგრაფია ნობელის პრემიის საიტზე ინტერვიუ ვასილი ლეონტიევთან ↑ 1.0 1.1 https://www.gf.org/fellows/all-fellows/wassily-w-leontief/ ↑ 2.0 2.1 NNDB — 2002. <a href="https://wikidata.org/wiki/Track:Q1373513"></a> ↑ https://www.econometricsociety.org/society/organization-and-governance/fellows/memoriam ↑ 4.0 4.1 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ 5.0 5.1 5.2 5.3 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ (unspecified title) — doi:10.1016/0022-0531(75)90059-9 ↑ Василий Леонтьев-старший происходил из петербургского старообрядческого купеческого рода. Злата (Евгения) Бенционовна Бекер родилась в семье состоятельного одесского торговца Бенцион-Анчл Бекера.
Texas

Texas — როკ/პოპ ჯგუფი გლაზგოდან (შოტლანდია). დაარსდა ჯონი მაკ-ელჰონის მიერ 1986 წელს. ჯგუფის წამყვანი ვოკალისტია შარლინ სპიტერი. სახელწოდება აღებულია ვიმ ვენდერსის ფილმის „პარიზი, ტეხასი“ შთაგონებით. 1989 წელს ალბომის Southside გამოცემას მოჰყვა სინგლი "I Don't Want a Lover", რომელიც საერთაშორისო ჰიტად იქცა და ბრიტანეთსა და სხვა ქვეყნებში ჩარტების უმაღლესი პოზიციები დაიკავა. უფრო ნაკლები წარმატება იქონიეს შემდგომმა ალბომებმა - Mothers Heaven (1991) და Ricks Road (1993). პოპულარობა ჯგუფს დაუბრუნდა 1997 წელს, ალბომის White on Blonde გამოცემით. ბრიტანეთში იგი ექვსი გზის პლატინის მფლობელი გახდა და გაიყიდა 1.8 მილიონზე მეტი ასლის ოდენობით. შემდეგი ალბომი, The Hush (1999) ასევე წარმატებული იყო და გამოსვლისთანავე ბრიტანეთის ალბომების ჩარტის სათავეში მოხვდა, მოგვიანებით კი სამმაგი პლატინა მიიღო. 2000 წელს გამოვიდა კომპილაციური Greatest Hits, რომელიც ექვსმაგი პლატინის სტატუსის მფლობელი გახდა. 2003 წელს გამოვიდა Careful What You Wish For, ხოლო 2005 წელს - Red Book, რომელსაც მოჰყვა ტურნე და ჯგუფის ხანგრძლივი შესვენება. 2008 წელს სპიტერიმ სოლო ალბომი Melody გამოუშვა. 2013 წლის მონაცემებით Texas-ს გაყიდული აქვს 35 მილიონი ჩანაწერი. მთავარი სტატია: Texas-ის დისკოგრაფია. Southside (1989) Mothers Heaven (1991) Ricks Road (1993) White on Blonde (1997) The Hush (1999) Careful What You Wish For (2003) Red Book (2005) The Conversation (2013) Jump on Board (2017) Hi (2021) შეგიძლიათ იხილოთ მედიაფაილები თემაზე „Texas“ ვიკისაწყობში. ოფიციალური საიტი ფანების გვერდი Facebook-ზე ოფიციალური Youtube არხი ↑ Texas: '35 million records sold? Who - us?'. Gigwise (16 May 2013). ციტირების თარიღი: 23 April 2014.
სამხედრო ორდენი (სამონასტრო საზოგადოება)

სამხედრო ორდენი — რაინდთა ქრისტიანული საზოგადოების ერთ-ერთი ნაირსახეობა, რომელიც შუა საუკუნეებში დაარსდა. მისი დაარსების მთავარ მიზეზს ჯვაროსნული ლაშქრობები წარმოადგენდა, ისევე, როგორც რწმენის პროპაგანდა და დაცვა (თავდაპირველად კათოლიზმის, მოგვიანებით რეფორმების შემდეგ პროტესტანტიზმისაც), როგორც წმინდა მიწაზე ისე ისლამის წინააღმდეგ, ასევე ევროპაში პაგანიზმის წინააღმდეგ. ჯვაროსნული ლაშქრობების დამთავრებამდე და ოსმალთა შემოსევების დროს ბევრი ორდენი იქნა სეკულარიზირებული, დღეისათვის ისინი რომაულ-კათოლიკურ ცერემონიალებზე წარმოდგენილნი არიან როგორც მისიონერული და საქველმოქმედო ორგანიზაციები. "სამხედრო ორდენები" (კათოლიკური ენციკლოპედია) ტამპლიერები (კათოლიკური სამხედრო ორდენი) ტამპლიერები, ჰოსპიტალიერები და სხვა სამხედრო ორდენები დაარქივებული 2015-02-08 საიტზე Wayback Machine.
ძველი ქართული ენის ლექსიკონი

ძველი ქართული ენის ლექსიკონი (მასალები) — ავტორი ქართული და ძველი სომხური ფილოლოგიის გამოჩენილი მკვლევარი ილია აბულაძე. ძველი ქართული ენის ლექსიკონში შეტანილია 11 800-მდე სიტყვა. ავტორს წყაროებად გამოყენებული აქვს 150-მეტი, უკვე გამოქვეყნებული ან მხოლოდ ხელნაწერების სახის დაცული ძეგლი, უმთავრესად V-XI საუკუნეებისა. ყველა სიტყვა დოკუმენტირებულია სათანადო მასალით წყაროებიდან. ლექსიკონს უძღვის წინასიტყვაობა რედაქციისაგან და შემოკლებათა განმარტება. ძველი ქართული ენის ლექსიკონი (მასალები) სულხან-საბა ორბელიანის „ლექსიკონის ქართული“-ს და ძველი ქართული მწერლობის ცალკეული ძეგლების გამოცემებზე დართული ლექსიკონების გვერდით წარმოადგენს ერთ-ერთ ყველაზე საყურადღებო ლექსიკოგრაფიულ ნაშრომს. ლექსიკონის წინასიტყვაობაში აღნიშნულია, რომ ძველი ქართული ენის სრული ლექსიკონის შედგენა დიდი სამეცნიერო კოლექტივების საქმეა. აბულაძისეული ლექსიკონი კი აგებულია ძველი ქართული მწერლობის მხოლოდ გარკვეული ძეგლების მასალაზე ავტორის სამეცნიერო ინტერესებისა და მიზნების გათვალისწინებით. სწორედ ამ მიზეზის გამო რედაქციას მიზანშეწონილად მიუჩნევია ძველი ქართული ენის ლექსიკონის სათაურის ქვემოთ ფრჩილებში დაერთო ამგვარი დაზუსტება, - მასალები. თავდაპირველად პროფ. ილია აბულაძეს გამიზნული ჰქონდა ქართულ-სომხური დოკუმენტირებული ლექსიკონის შექმნა, ამ სახით მან შექმნა ლექსიკონის პირველი ვარიანტი, რისთვისაც მოიპოვა უმდიდრესი მასალა V-XI საუკუნეების ქართულ-სომხური პარალელური ტექსტებიდან. ლექსიკონში ასახვა ვერ ჰპოვა ძველი ქართული მწერლობის ისეთმა მნიშვნელოვანმა დარგებმა, როგორიცაა ორიგინალური აგიოგრაფია, ფილოსოფიური მწერლობა, საისტორიო მწერლობა. აბულაძე, ილია: ძველი ქართული ენის ლექსიკონი (მასალები). თბილისი: გამომცემლობა მეცნიერება, 1973 წელი.